
ПРОФЕСИОНАЛНО НАПРАВЛЕНИЕ: код 212 „Музикални и сценични изкуства” ПРОФЕСИЯ: код 212050 „Танцьор” 

СПЕЦИАЛНОСТ: код 2120501 „Български танци”
София, 2020 г.

І. ЦЕЛ:

Да се подготвят високо квалифицирани изпълнители за Български народни танци с необходимите теоритични и практически познания, знаещи да работят с композиционните форми на танца, както с лексиката и образността на Българския танц, характерни за всички етнографски области.
ІІ. ЗАДАЧИ

1. Познаване на сценичните танцови форми / камерен танц, дивертистмен, тематичен, сюжетен танц/. 

2. Създаване и изработване на фрагменти от собствени произведения, с оригинална лексика и композиция.
3. Създаване на умения и похвати за танцови импровизации в различните форми и характерни специфики на етнографските области.
4. Запознаване с основните принципи на формообразуването / повтаряемостта, контрастността, вариационността и свободното развитие/.
5. Обработка на фолклорни хора.
ІІІ. КРАТКИ МЕТОДИЧЕСКИ УКАЗАНИЯ:


Часовете се провеждат в танцова зала, групово в присъствието на преподавател и корепетитор. 


Учебният материал е степенуван като сложност с постепенно наслагване и надграждане за период от две учебни години. Боравенето с хореографската лексика и композиция е задължителна, както и точното и прецизно музикално анализиране и познаване на тактовия размер от всички етнографски области. Работата с корепетитор, изискванията в постановъчната работа е основа за бъдещо развитие като хореографи и ръководители в сферата на българския танц.

ІV. СТРУКТУРА НА ДИСЦИПЛИНАТА:


Учебния процес в дисциплината “Композиция и импровизация” е разпределен и степенуван в две годишен учебен период XI и XII клас,  съответно 36 и 29 часа годишно, 1 час седмично. При необходимост, часовете могат са бъдат допълвани с часове допълнителна подоготвка.
V. РАЗПРЕДЕЛЕНИЕ НА УЧЕБНИЯ МАТЕРИАЛ:

XI клас

1. Теоритични основи на композицията:

· предмет на композицията;

· конструкция и структура на композицията;

· художествена форма на композицията;

2. Композиция на танца:

· определение на танцова композиция;

· свойства и качества на композицията;

· особености на композицията;

3. Елементи и средства на танцовата композиция:

· елементи на сценичната кутия;

· ролята на изпълнителите;

· пространствено разположение на изпълнителите;

4. Движенията на изпълнителите като средство на композицията.

5. Времето и пространството като композиционни фактори.

6. Строеж на танцовата форма.

7. Основни принципи на формообразуването в танца;

· повтаряемост;

· контрастност;

· вариационност;

· свободно развитие;

8. Сценични танцови форми:

· дивертисмент;

· камерен танц;

· тематичен танц;

· сюжетен танц;

9. Обработка на фолклорни хора.

· промяна на лексика и композиция;

10.  Промяна на образността на движенията с посока и динамика.

11.  Отнемане , заменяне и добавяне на танцови елементи в хора, движения и танцови комбинации, бързи и бавни промени в темпото на изпълнение.
XII клас
1. Дивертисментни и действени форми на танца:

а/ Дивертисментни форми:

· хороводни;

· кадрилни;

· надиграване;

· дуетно-ансамблова;

· сюитна;

б/ Действени форми:

· тематична;

· сюжетна;

· смесена;

в/ Камерни форми в хореографията:

· хореографска миниатюра;

· камерен танц;

· камерен танцов ансамбъл;

г/ Хореографски структури:

· солова, вариация, монолог;

· дуо, дует;

· трио;

· квартет;

· квинтет;

· секстет;

2. Практическа хореографска композиция и импровизация:

· Композиция на дивертисментен танц;

· Композиция на тематичен танц;

· Композиция на сюжет.
VI. ЛИТЕРАТУРА:
1. Доц. Георги Абрашев – “ Композиция и форми на танца”.

2.  Доц. Красимир Петров – “Приносът на българските хореографи / 1951 – 2001г. /

Учебната програма е по учебния план от 2017 г.

Изготвена от Асен Павлов - художествен ръководител и преподавател в специалност „Български танци“ НУТИ- София.

